Document ID: /fineweb-2-swissfilter-quality_10-filterrobots/filtered/01307.jsonl.gz/1275

Ministri i Jashtëm serb, Ivica Daçiç ka thënë se demarkacioni i kufirit me Serbinë i cili po diskutohet në Prishtinë nuk mund të bëhet në baza të njëanshme.
Sipas tij, para demarkacionit duhet të arrihet një marrëveshje.
“Nuk ka dilemë që ne duam të arrijmë një zgjidhje kompromisi. Dialogu do të vazhdojë në shtator”, ka thënë Daçiç, transmeton lajmi.net.
Daçiq ka theksuar se ka një linjë administrative e cila ka qenë nën KFOR-in pothuajse për 20 vjet.
“Në qoftë se zyrtarët e Kosovës mendojnë të marrin Preshevën, Bujanocin dhe Medvegjën, ata nuk e kuptojnë situatën në të cilën janë vendosur. Nuk është gjithçka e kryer, ato janë fjalë boshe”, është shprehur ministri serb.
Ai ka shtuar se Serbia dëshiron një zgjidhje e cila nuk çon në dëm të saj. Ndërsa sa i përket një referendumi të mundshëm për Kosovën, Daçiç ka thënë ‘jeni vonë’.
“Jemi në fund të kapitujve të bisedimeve dhe dua kërkuar një zgjidhje kreative, ashtu siç ka thënë edhe administrata amerikane”.
Një ditë më para anëtarë të Komisionit të Qeverisë së Kosovës për shënjimin e kufirit, kanë deklaruar se janë duke mbledhur dokumentacion dhe kanë nisur përgatitjet për demarkacionin me Serbinë.
Këto ditë televizionet e Serbisë kanë filluar që në edicionin e lajmeve të shfaqin më të zgjeruar hartën e Serbisë. Tashmë, në ekrane, Serbisë i është bashkuar Republika Serbe dhe Veriu i Kosovës. Ky duket të jetë hapi i parë i implementimit të idesë së liderëve serbë dhe presidentit Hashim Thaçi, për t’i lëvizur kufijtë.
Pjesë e hartave që shfaqen në televizionet serbe është bërë tashmë edhe Republika Srspka e Bosnjës dhe Veriu i Kosovës, shkruan Gazeta Express.
Lajmet e mbrëmjes në televizionin “Prva” janë shoqëruar me hartën e një “Serbie të madhe”.
“Çfarë po shfaqet në lajmet e mbrëmjes në Serbi këto ditë: hartat që duken sikur Serbia ka aneksuar Republikën Srpska dhe Veriun e Kosovës”, ka shkruar në Twitter, Jasmin Mujanoviq, eksperti i politikës për Evropën Juglindore.
Atë çfarë po shfaqet tash në televizionet serbe, në kohën kur lëvizja e kufijve është kundërshtuar nga të gjithë fuqitë e mëdha, Mujanoviq e krahason me kohën e Millosheviqit.
“Kjo është e një vijë me atë që ka bërë RTS gjatë kohës së Millosheviqit”.
Deklaratat e fundit të Presidentit, Aleksander Vuçiq, për ‘përcaktim kufijsh’ në baza etnike, janë konkretizuar me hartat që televizionet po shfaqin.
Mujanoviq thotë se presidenti serb dhe lideri i Republika Srpskas, Millorad Dodik, po duan dhunë.
Prekja e kufijve në Ballkan është cilësuar nga shtetet më të fuqishme të Bashkimit Evropian si tensionim i situatës dhe destabilizim. /Express/
Pranë ambasadës amerikane në kryeqytetin turk, Ankara, u qëllua disa herë nga një makinë sot herët në mëngjes, pa shkaktuar viktima, thanë policia turke dhe zëdhënësi i ambasadës.
Sulmi përkon me acarimin e marrëdhënieve midis Ankarasë dhe Uashingtonit lidhur me gjykimit të një pastori amerikan në Turqi.
Një video e transmetuar nga kanali Haberturk tregonte ekipet e policisë duke inspektuar njërën nga hyrjet e ambasadës ndërkaq në një dritare të ndërtesës mund të shiheshin dëmtimet e shkaktuara nga një armë zjarri.
Ekipet e policisë u vunë në kërkim të personave që sulmuan, të cilët u larguan me një makinë të bardhë pas sulmit. Hetimi është ende në vazhdim.
Sipas burimeve të policisë, të shtënat nga makina ndodhën rreth orës 5 të mëngjesit dhe se askush nuk u dëmtua.
Ambasada është mbyllur këtë javë me rastin e festës së Bajramit.
Ambasada amerikane në Ankara dhe konsullata në Stamboll kanë qenë objektivat e sulmeve nga militantët dhe janë përballur me kërcënime të shumta në të kaluarën.
Lideri i Partisë Radikale Serbe, Vojisllav Sheshel, i cili është dënuar me 10 vjet burg nga Tribunali i Hagës për krime lufte, vazhdon me deklarata që bëjnë thirrje për luftë në Kosovë. Madje ai shkon edhe më larg duke synuar që Serbia të marrë edhe një pjesë të Shqipërisë.
Sheshel, përmes një postimi në Twitter, ka treguar se Serbia duhet të përgatitet që me luftë sërish ta marrë Kosovën, pasi nga atje të tërhiqen forcat e NATO-s.
“Në mënyrë që ta çlirojmë Kosovën dhe Metohinë, ne duhet që me forca të fuqishme ushtarake dhe policore të ndjekim të gjithë shqiptarët që nuk e njohin shtetin serb. Këtë nuk mund ta bëjmë ndersa NATO është atje. Ndërkohë, derisa presim që NATO të largohet dhe të vërsulemi atje, duhet që nën kontroll të fortë serb të mbajmë bile një pjesë të Kosovës”, ka shkruar Sheshel.
Ai më pas ka edhe një mesazh tjetër rreth demarkacionit për të cilin thotë se kjo nuk duhet të ndodhë.
“Nuk duam kurrëfarë demarkacioni me shqiptarët. Ne serbët duhet të bëjmë demarkacionin në Shqipëri me grekët, diku në rripin e Durrësit. Perandoria Austro-Hungareze e krijoi Shqipërinë si një shtet artificial, për të parandaluar Serbinë të dalë në det. Në Shqipërinë e Veriut, është trashëgimia jonë. Atje gjithçka është serbe, edhe toka dhe guri”, tha Sheshel në një postim në rrjetin social.
Në seancën e sotme është vendosur që të formohen komisione për të përcaktuar vuajtjet e të gjitha popujve në rajonin e Srebrenicës dhe të serbëve në Sarajevë
BANJA LLUKË – Qeveria e Republikës Srpska në një seancë të veçant sot shfuqizoi raportin e Komisionit për Hetime të Ngjarjeve brenda dhe rreth Srebrenicës nga 10 deri 19 korrik të vitit 1995, të përpiluar në Banja Llukë në qershor dhe 15 tetor të vitit 2004 dhe nga përfundimi i Qeverisë së RS nga seanca e 16-të e posaçme e mbajtur më 29 tetor 2004.
Gjithashtu janë shfuqizuar edhe raportet e Grupit të Punës të Qeverisë së RS të miratuar më 30 mars dhe 30 shtator të vitit 2005 për të zbatuar konkluzionet e raportit përfundimtar të komisionit të Srebrenicës me të gjitha propzimet dhe përfundimin e Qeverisë së RS nga 31 marsi i vitit 2005.
“Me qëllim të rishikimit të sakt të ngjarjeve në rajonin e Srebrenicës dhe në Srebrenicë gjatë periudhës 1992-1995, si dhe për forcimin e besimit dhe tolerancës mes popujve në BeH, pajtimit përfundimtar dhe bashkëjetesës të brezave të tanishëm dhe të ardhshëm, qeveria e RS formon një komision të pavarur ndërkombëtar e cila në mënyrë objektive dhe të paanshme do të përcakton vuajtjet e të gjithë popujve në rajonin e Srebrenicës në periudhën 1992-1995. Përbërja dhe detyrat e Komisionit do të përcaktohen me vendim të veçantë”, u konstatua sot në mbledhjen e Qeverisë së RS.
Përveç kësaj, qeveria e RS vendosi të formojë një komision të pavarur ndërkombëtar për të hetuar dhe për të bërë një raport mbi vuajtjet e serbëve në Sarajevë në periudhën nga viti 1991 deri 1995, përbërja dhe detyrat e të cilit do të përcaktohen me një vendim të veçantë. aa
Vuçiç tha se me 9 shtator do t’i adresohet popullit në Mitrovicë, kur dhe do të paraqesë direktivat dhe qëndrimin të cilin shteti i Serbisë planifikon ndaj Kosovës
BEOGRAD – Presidenti i Serbisë, Aleksandër Vuçiç, ka deklaruar se me 9 shtator në Mitrovicë do të paraqesë direktivat dhe qëndrimet e politikës shtetërore ndaj Kosovës, duke shtuar se “do të vazhdojë të luftojë aq sa mundet për të arritur ndonjë zgjidhje për çështjen e Kosovës, edhe pse shumë mirë e di koston që duhet t’i paguajë popullit dhe shtetit”.
Gjatë vizitës të Qendrës Klinike të Serbisë në Beograd, Vuçiç para gazetarëve tha se me 9 shtator do t’i adresohet popullit në Mitrovicë, kur dhe do të paraqesë direktivat dhe qëndrimin të cilin shteti i Serbisë planifikon ndaj Kosovës, por jo edhe planin për zgjidhjen përfundimtare, pasi ende nuk ekziston.
Ai theksoi se “që nga nesër” do të fillojë të punojë rreth adresimit para popullit në Kosovë dhe se pas takimit në Bruksel do të dijë diçka më shumë.
“Atë që do ta them në Kosovë, shpresoj se në aspektin e vlefshmërisë të vlejë edhe për 50 dhe 100 vite, dhe jo kjo të tretet nga ca zgjedhje apo emisione televizive”, ka shtuar Vuçiç.
Vuçiç ka thënë se do të vazhdojë të luftojë aq sa mundet për të arritur ndonjë zgjidhje për çështjen e Kosovës, edhe pse, siç tha ai, shum mirë e di koston që duhet t’i paguaj popillit dhe shtetit kur dikush propozon diçka “që veshët serb nuk duan të dëgjojnë, sado që kjo të jetë e vërtet”.
Me këtë rast, ai theksoi sulmet që ka përjetuar kryetari i Republikës Sërbska, Milorad Dodik, në opinion pasi kishte folur për Kosovën, edhe pse konsideron se ai shkronjë për shkronje e ka thënë të vërtetën dhe diçka që do të nënshkruajë çdo person racional.
Si motiv të vetin potencoi faktin se dëshiron të shkruhet në histroi se ka tentuar të zgjidhë këtë çështje dhe se paratë dhe pasurinë nuk i ka si motiv. aa
Vuçiçi tha se është pak i zemëruar nga reagimi i shoqërisë lidhur me Kosovën
BEOGRAD – Presidenti i Serbisë, Aleksandër Vuçiç, deklaroi të martën se në fillim të shtatorit do të takojë presidentin e Kosovës, Hashim Thaçi, për të parë se ku kanë mbetur punët, për të shtuar se Kosova nuk është një çështje e cila do të jetë gati për dy-tre muaj.
“Do të takohem me Thaçin nga fillimi i shtatorit në Bruksel. Do të jetë interesante të shoh pas gjithçkaje që ndodhi, për të parë se ku kemi arritur dhe, nëse ka ndonjë mundësi, për dalje nga situata e vështirë në të cilën ndodhemi”, tha Vuçiç pas vizitës së Institutit ushtarako-teknik në Beograd.
I pyetur nëse do të heqë dorë nga demarkacioni i territorit me shqiptarët, Vuçiq tha se tashmë kanë marrë përgjigjen e kancelares gjermane Angela Merkel, e cila “për të njëmijtën herë tha se demarkacioni është përfundimtar dhe se Kosova është e pavarur”.
“A keni marrë një përgjigje nga Angela Merkel se demarkacioni ka mbaruar? A kemi marrë ndonjë përgjigje të tillë? Për të njëmijtën herë, gruaja tha se demarkacioni ka marrë fund dhe se Kosova është e pavarur”, tha Vuçiq.
Vuçiq tha se është pak i zemëruar nga reagimi i shoqërisë lidhur me Kosovën, gjë e cila ishte pak e çuditshme për të, veçanërisht, siç tha, reagimi në deklaratën e kancelares gjermane Angela Merkel. aa
Ministri turk i Financave, Berat Albayrak ka thënë se Qeveria ka përgatitur “planin e veprimit” për të ulur shqetësimet në tregje, teksa valuta kombëtare vazhdon të zhvlerësohet edhe si pasojë e sanksioneve
amerikane.
“Nga 13 gushti, institucionet tona do të marrin hapat e nevojshëm dhe do të bëjnë publike njoftimet e duhura për tregjet”, është cituar të ketë thënë Albayrak sipas gazetës turke, The Hurriyet.
“Planet tona të veprimet janë të gatshme”, ka shtuar ai, pa dhënë më shumë detaje.
Një ditë më parë, presidenti turk, Recep Tayyip Erdogan ka përsëritur thirrjet ndaj turqve që të shesin dollarin dhe euron në mbështetje të lirës, vlera e së cilës ka rënë dukshëm, duke shtuar shqetësimet për ekonomi dhe përkeqësim të marrëdhënieve me Shtetet e Bashkuara.
Lira ka prekur rënie rekorde prej 6.97 ndaj dollarit më 13 gusht, që nënkupton humbje të vlerës së kësaj valute në këtë vit për 46 përqind.
Në deklaratat e bëra një ditë më parë, Erdogan ka thënë se është fatkeqësi që Shtetet e Bashkuara po zgjedhin pastorin amerikan, Andrew Bruson që aktualisht po gjykohet në Turqi ndaj aleatit të tyre të NATO-s.
Presidenti amerikan, Donald Trump ka kërkuar lirim të pastorit dhe ka njoftuar për dyfishim të tarifave në importet turke të çelikut dhe aluminit.
Brunson, i cili është burgosur nga viti 2016, mund të përballet me 35 vjet burgim pas akuzave se u ka ndihmuar separatistëve kurdë, të cilët Erdogan i fajëson për tentimet e dështuara për puç më 2016. rel
Kryetari i Partisë Popullore të Serbisë, Vuk Jeremiç deklaroi se nëse ndryshohen kufijtë, Kosova do të bashkohet me Shqipërinë. Në një prononcim për mediat serbe ish-ministri i Jashtëm serb tha se përcaktimi i vijës kufitare me Kosovën, për të cilin po angazhohet presidenti serb, Aleksandër Vuçic, paraqet një ridefinim të kufijve.
“Kjo parqet një tjetërsim të përhershëm dhe me paramendim të një pjese të territorit të Serbisë. Përcaktimi i kufijve paraqet Kosovën si anëtare e OKB-së brenda gjashtë muajve, kurse brenda pak vitesh – ‘Shqipërinë e Madhe’. Një nënshkrim ndryshon gjithçka”, tha ai.
Po ashtu Jeremiç komentoi edhe deklaratën e Vuçiç se për demarkacionin e kufirit me Kosovën, ndërsa tha para gazetarëve se “demarkacioni është jo kushtetues dhe thellësisht i dëmshëm dhe përbën një diktaturë të përshpejtuar, e cila vjen nga fashizmi në Serbi”.
(BalkanWeb)